**Žiadosť o zapísanie do zoznamu asistentov daňových poradcov**

**v zmysle § 20b zákona č. 78/1992 Zb. o daňových poradcoch a Slovenskej komore daňových poradcov, v platnom znení**

**ŽIADATEĽ/-KA:**

Priezvisko, meno, titul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rodné meno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rodné číslo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KONTAKT:**

ulica a č. domu (trvalý pobyt): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PSČ a mesto (trvalý pobyt): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

súkromný telefón: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pracovný telefón: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

súkromný e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pracovný e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zvoľte si príslušnosť k regionálnej komore**\***: **Bratislava** - Bratislavský, Trnavský, Trenčiansky a Nitriansky kraj

**Banská Bystrica** - Banskobystrický a Žilinský kraj,

**Košice** - Košický a Prešovský kraj

**\*** Nehodiace sa prečiarknite, pri voľbe nemusíte zohľadňovať svoje bydlisko ani pracovisko.

V prípade, že nemáte dosiahnuté zákonom predpísané vzdelanie, formou zakrížikovania políčka nižšie máte možnosť požiadať o výnimku zo vzdelania za predpokladu, že viete preukázať:

- dosiahnuté vysokoškolské vzdelanie iného zamerania alebo úplné stredné vzdelanie a

- máte najmenej päť rokov ekonomickej praxe

 žiadam o výnimku zo vzdelania

**K žiadosti nezabudnite priložiť:**

* doklad o dosiahnutí vysokoškolského vzdelania druhého stupňa ekonomického alebo právnického zamerania, resp. ak žiadate o výnimku zo vzdelania doklad o dosiahnutom inom vysokoškolskom vzdelaní alebo úplnom strednom vzdelaní
* potvrdenie o zamestnaní od daňového poradcu
* výpis z registra trestov (nie starší ako 3 mesiace) alebo údaje potrebné pre výpis z registra trestov
* vyhlásenie o spôsobilosti na právne úkony
* vyhlásenie o najmenej 5-ročnej ekonomickej praxi (ak žiadate o výnimku zo vzdelania)

**Informácia k spracúvaniu osobných údajov:** osobné údaje, ktoré sa povinne uvádzajú v tejto žiadosti alebo ktoré sú uvedené v dokladoch, ktoré sú prílohou, spracúva SKDP pri výkone právomoci viesť zoznam asistentov daňových poradcov podľa § 22 ods. 1 písm. c) zákona č. 78/1992 Zb. Poskytnutie povinných osobných údajov je zákonnou požiadavkou. Osobné údaje sú spracúvané na účely uvedenia tohto zoznamu po dobu trvania povinnosti viesť zoznam asistentov daňových poradcov. Kontaktné údaje prevádzkovateľa sú: Slovenská komora daňových poradcov a Akadémie daňových poradcov s.r.o. so sídlom Trnavská cesta 74A, 821 02 Bratislava. Zodpovednú osobu možno kontaktovať aj emailom na adrese tajomnik@skdp.sk. Na adrese pre doručovanie alebo emailom zodpovednej osobe máte právo požadovať prístup k osobným údajom, právo na opravu, vymazanie alebo obmedzenie spracúvania, právo namietať proti spracúvaniu, právo na prenosnosť údajov a právo podať sťažnosť na ÚOOÚ SR, Budova Park One, Námestie 1. mája 18, 811 06 Bratislava. Osobné údaje sa poskytujú príjemcom, ktorými aktuálne sú: Sociálna poisťovňa podľa ust. § 233 ods. 9 zákona č. 461/2003 Z.z.

**Súhlasím 󠆶󠆶 Nesúhlasím 󠆶󠆶**

s poskytovaním osobných údajov zapísaných v zozname asistentov daňových poradcov a prípadne aj fotografiou na účely informovania členov alebo verejnosti o činnosti SKDP alebo Akadémie daňových poradcov a na účely informovania o činnosti a propagácie daňových poradcov, a to najmä v internom informačnom spravodajcovi, informačnom systéme, webovej stránke [www.skdp.sk](http://www.skdp.sk), sociálnych sieťach atď. Údaje sa poskytujú na obdobie 10 rokov podľa položky C3 registratúrneho poriadku SKDP. Na spracúvanie osobných údajov sa vzťahuje informácia uvedená vyššie. Máte právo súhlas kedykoľvek odvolať na kontaktnej adrese alebo emaile uvedených vyššie. Súhlas poskytujete dobrovoľne. **Ak súhlas neudelíte, nemôžete byť prítomný počas fotografovania na akciách a podujatiach SKDP a Akadémie daňových poradcov s.r.o.** a informácia o Vašej činnosti a propagácia nie je možná.

V \_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Podpis žiadateľa/žiadateľky

**Čo Vám prinesie zápis do zoznamu asistentov daňových poradcov?**

**PRÁVA ASISTENTA DAŇOVÉHO PORADCU:**

* byť zapísaný a zverejnený v zozname asistentov daňových poradcov vedenom SKDP,
* vykonávať činnosť asistenta daňového poradcu, počas trvania pracovnoprávneho vzťahu s daňovým poradcom a s jeho súhlasom aj u iného daňového poradcu,
* daňový poradca primerane dbá a zabezpečuje, aby sa u neho zamestnaný asistent daňového poradcu mohol pripraviť na výkon povolania daňového poradcu,
* daňový poradca informuje asistenta daňového poradcu o pravidlách výkonu daňového poradenstva a právach a povinnostiach asistenta daňového poradcu, ktoré mu vyplývajú, najmä zo Zákona a Vnútorných predpisov SKDP,
* oprávnenie vykonávať iba tie úkony, na ktoré je daňovým poradcom splnomocnení (Daňový poradca môže splnomocniť alebo poveriť asistenta daňového poradcu iba takými úkonmi, ktoré sú primerané jeho odborným schopnostiam a dĺžke jeho praxe),
* pri výkone svojej činnosti nie je nezávislý,
* zúčastňovať sa na vzdelávaní organizovanom SKDP podľa Vnútorných predpisov SKDP,
* využívať informačný systém SKDP za odplatu,
* podávať návrhy, podnety a pripomienky k činnosti SKDP týkajúce sa asistentov daňových poradcov,
* ročný členský príspevok za asistenta daňového poradcu platí jeho zamestnávateľ – daňový poradca.

**POVINNOSTI ASISTENTA DAŇOVÉHO PORADCU:**

* oznámiť SKDP najneskôr do 30 dní akékoľvek zmeny pracovnoprávneho vzťahu s daňovým poradcom, u ktorého vykonáva činnosť asistenta daňového poradcu,
* dodržiavať Vnútorné predpisy SKDP,
* zachovávať mlčanlivosť o všetkých skutočnostiach, o ktorých sa dozvie pri výkone činnosti asistenta daňového poradcu, a to aj po skončení pracovného pomeru s daňovým poradcom alebo po vyčiarknutí zo zoznamu asistentov daňových poradcov,
* neposkytovať poskytovať služby klientovi bez súhlasu daňového poradcu.

**Komora vyčiarkne asistenta daňového poradcu zo zoznamu:**

* ak asistent daňového poradcu nevykonával činnosť asistenta daňového poradcu počas troch po sebe nasledujúcich rokov,
* ak bol asistent daňového poradcu zapísaný do zoznamu daňových poradcov,
* ak sa asistent daňového poradcu do šiestich mesiacov po zapísaní do zoznamu asistentov daňových poradcov nezamestná u daňového poradcu,
* ak asistent daňového poradcu nemá zaplatený členský príspevok určený komorou ani na základe jej opakovanej výzvy,
* ak sa voči asistentovi daňového poradcu začalo konanie o pozbavení alebo obmedzení spôsobilosti na právne úkony, a to až do právoplatného ukončenia konania,
* ak o to asistent daňového poradcu písomne požiada.
* ak asistent daňového poradcu zomrel alebo bol vyhlásený za mŕtveho,
* ak bol asistent daňového poradcu pozbavený spôsobilosti na právne úkony alebo jeho spôsobilosť na právne úkony bola obmedzená,
* ak bol asistent daňového poradcu právoplatne odsúdený na nepodmienečný trest odňatia slobody za úmyselný trestný čin.